**PRELIMINARIOJI SUTARTIS NR. PK-R24-1-3**

**DĖL ĮMOKŲ SURINKIMO IR DUOMENŲ ADMINISTRAVIMO PASLAUGOS PIRKIMO**

Panevėžys 2024-04-03

**AB „Panevėžio energija“**, pagal Lietuvos Respublikos įstatymus įsteigta ir veikianti įmonė, juridinio asmens kodas 147248313, kurios registruota buveinė yra Senamiesčio g. 113, Panevėžys, duomenys apie įstaigą kaupiami ir saugomi Lietuvos Respublikos juridinių asmenų registre, **atstovaujama finansų direktorės Ritos Morozovienės**, veikiančios pagal 2021-04-28 įgaliojimą Nr. G-217-27 (toliau – **„Užsakovas“**), ir

**UAB „Perlas Finance“**, pagal Lietuvos Respublikos įstatymus įsteigta ir veikianti įmonė, juridinio asmens kodas 301169732, kurios registruota buveinė yra Olimpiečių g. 15-1, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, **atstovaujama** **direktoriaus Kęstučio Gatavecko,** veikiančio pagal įstatus (toliau **– „Paslaugos teikėjas“**),

toliau kartu vadinami **„Šalimis“**, o kiekvienas atskirai - **„Šalimi“**, vadovaujantis CVP IS priemonėmis viešais skelbto pirkimo Nr. 710966 „Įmokų surinkimo ir duomenų administravimo paslauga“ (toliau – Pirkimas) rezultatais susitarė ir sudarė šią Preliminariąją sutartį, toliau vadinamą **„Preliminariąja sutartimi“.**

1. **Preliminariosios sutarties taikymas**
	1. Šalys įsipareigoja Preliminarioje sutartyje nurodytomis sąlygomis sudaryti preliminariosios sutarties 3 priede pateiktą Pagrindinę sutartį (toliau – Pagrindinė sutartis) dėl paslaugų, nurodytų 1 priede, pirkimo.
	2. Preliminarioji sutartis taikoma visiems Užsakovo ir Paslaugos teikėjo santykiams, susijusiems su Paslaugos, detalizuotos Preliminariosios sutarties 1 priede teikimu.

**2. Pagrindinės sutarties sudarymo procedūra**

2.1. Pagrindinė sutartis gali būti sudaroma tik po to, kai Užsakovas ir Paslaugos teikėjas sudaro Preliminariąją sutartį.

* 1. Užsakovas, neatnaujindamas Paslaugos teikėjų varžymosi, sudaryti Pagrindinę sutartį kviečia visus Paslaugos teikėjus, su kuriais buvo pasirašytos preliminarios sutartys.
	2. Paslaugos teikėjas sudaryti Pagrindinę sutartį kviečiamas raštu ir jam nurodomas laikas, iki kada jis turi sudaryti Pagrindinę sutartį.
	3. Paslaugos teikėjas ir Užsakovas, sudarydami Pagrindinę sutartį, neturi teisės keisti Pagrindinės sutarties sąlygų ir Pirkimo metu pasiūlyto ir užfiksuoto Paslaugos įkainio.
1. **Pagrindinės sutarties kaina, apmokėjimo sąlygos**

3.1. Pagrindinėje sutartyje yra pasirinkta fiksuoto įkainio kainodara.

Fiksuotas Paslaugos (už vieną įmoką) įkainis: **0,18 Eur (aštuoniolika centų) be PVM**.

Galutinė sutarties kaina, kurią Užsakovas turės sumokėti Paslaugos teikėjui, priklauso nuo vykdant Sutartį suteiktų Paslaugų kiekio.

1. **Šalių teisės ir pareigos**
	1. Paslaugos teikėjas įsipareigoja:
		1. Užsakovui pakvietus, sudaryti su juo Pagrindinę sutartį.
		2. Tinkamai vykdyti kitus įsipareigojimus, numatytus Preliminariojoje sutartyje ir Lietuvos Respublikos teisės aktuose.
	2. Paslaugos teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
	3. Užsakovas įsipareigoja:
		1. Pakviesti Paslaugos teikėją sudaryti Pagrindinę sutartį.
		2. Tinkamai vykdyti kitus įsipareigojimus, numatytus Preliminariojoje sutartyje ir Lietuvos Respublikos teisės aktuose.
	4. Užsakovas turi visas Preliminariosios sutarties bei Lietuvos Respublikoje galiojančių teisės aktų numatytas teises.
2. **Preliminariosios sutarties pakeitimai**
	1. Preliminariosios sutarties pakeitimai galimi tik Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka.
3. **Preliminariosios sutarties galiojimas ir nutraukimas**

6.1. Preliminarioji sutartis įsigalioja Šalims ją pasirašius.

6.2. Preliminarioji sutartis galioja 6 (šešis) mėnesius, bet ne ilgiau nei bus sudaryta Pagrindinė sutartis.

6.3. Preliminarioji Sutartis gali būti nutraukta abipusiu Šalių sutarimu.

6.4. Užsakovas gali vienašališkai nutraukti Preliminariąją sutartį, vadovaujantis LR Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalies nuostatomis.

1. **Šalių atsakomybė**
	1. Šalių atsakomybė yra nustatoma pagal galiojančius Lietuvos Respublikos teisės aktus. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

**8. Susirašinėjimas, atsakingi asmenys**

8.1.Preliminariosios sutarties Šalys susirašinėja ir bendrauja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), toliau nurodytais adresais, kitais adresais, kuriuos nurodė viena Šalis, pateikdama pranešimą.

8.2. Atsakingi asmenys:

8.2.1. už Preliminariosios sutarties vykdymą:

|  |  |  |
| --- | --- | --- |
|  | **Užsakovas** | **Paslaugos teikėjas** |
| Vardas, pavardė |  |  |
| Telefonas |  |  |
| El. paštas |  |  |

1. **Baigiamosios nuostatos**
	1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Preliminarioji sutartis sudaryta ir turi būti aiškinama pagal Lietuvos Respublikos teisę.

9.2. Bet kokie nesutarimai ar ginčai, kylantys tarp Šalių dėl Preliminariosios sutarties, sprendžiami abipusiu susitarimu. Šalims nepavykus derybų būdu susitarti, bet kokie ginčai, nesutarimai ar reikalavimai, kylantys iš Preliminariosios sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

* 1. Preliminarioji sutartis teisės aktų nustatyta tvarka ir terminais skelbiama Centrinėje viešųjų pirkimų informacinėje sistemoje, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje.
	2. Visus klausimus, kurie neaptarti Preliminariojoje sutartyje, reguliuoja Lietuvos Respublikos teisės aktai.
	3. Preliminarioji sutartis sudaryta lietuvių kalba ir pasirašyta saugiu elektroniniu parašu. Visi Preliminariosios sutarties priedai yra neatskiriamos Preliminariosios sutarties dalys:
		1. 1 priedas – Pirkimo sąlygos, Techninė specifikacija, pirkimo sąlygų paaiškinimai (patikslinimai) (viešai prieinama prie pirkimo Nr. 710966 „Įmokų surinkimo ir duomenų administravimo paslauga“ <https://pirkimai.eviesiejipirkimai.lt/app/rfq/publicpurchase_docs.asp?PID=752730> ).
		2. 2 priedas – Paslaugos teikėjo pasiūlymas.
		3. 3 priedas – Pagrindinės sutarties projektas.

**10. Šalių rekvizitai ir parašai:**

**Užsakovas Paslaugos teikėjas**

**AB „Panevėžio energija“ UAB „Perlas Finance“**

Kodas 147248313 Kodas 301169732

PVM mokėtojo kodas LT472483113 PVM mokėtojo kodas LT100003876515

Senamiesčio g. 113, Panevėžys Olimpiečių g. 15-1, LT-09237 Vilnius

A.s. LT43 7300 0100 0237 6946 A.s. LT12 3020 0200 0000 0003

„Swedbank“, AB, b.k. 73000 Elektroninių pinigų įstaiga UAB „Perlas Finance“, b.k. 30200

Tel. +370 45 463525 Tel. +370 5 2751751

El. paštas bendrove@pe.lt El. paštas info@perlasfinance.lt

FINANSŲ DIREKTORĖ DIREKTORIUS

RITA MOROZOVIENĖ KĘSTUTIS GATAVECKAS

*pasirašyta el. parašu pasirašyta el. parašu*